भायखळ्यातील वीर जिजामाता भोसले उद्यानात म्हणजेच राणीच्या बागेत नवीन पाहुण्याचं आगमन झालं आहे. या उद्यानातील हम्बोल्ट पेंग्विननं पिलाला जन्म दिला आहे. विशेष म्हणजे भारतात प्रथमच पेंग्विनचा जन्म झाला असून राणीच्या बागेतील कर्मचाऱ्यांमध्ये आनंदाचं वातावरण आहे.   
  
या मादी पेंग्विननं अंडं दिल्यानंतर राणीच्या बागेतील डॉक्टर पेंग्विनवर लक्ष ठेवून होते. या पेंग्विनच्या पिलाचा जन्म सुखरूप होण्यासाठी डॉक्टरांकडून विशेष काळजी घेतली जात होती. दोन वर्षांपूर्वी २६ जुलै २०१६रोजी राणीच्या बागेत हम्बोल्ट पेंग्विन आणण्यात आले आहेत. तेव्हापासून हे पेंग्विन चर्चेचा विषय ठरत आहेत.